《夜泊青蒲村》
元代·成廷圭

黄叶飘飖秋满天，数家茅屋更翛然。村中老人不识字，溪上小翛能驾船。

荠菜登盘甘似蜜，芦花纫被煖如棉。此中长得无宵警，春雨扶犁学种田。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。